પહેલા વચનમાં એક એવી વાસ્તવિકતાનું નિરૃપણ છે જે કહી દેવું ખૂબ જ જરૃરી છે, કારણ કે એવી ઘણી ક્ષણો દાંપત્યજીવનમાં આવવાની છે જેમાં એક જણ બીજા પાસે આંધળી સંમતિની અપેક્ષા રાખશે અને એ વખતે આ વચન જો બંને યાદ કરશે તો ઘણી દુર્ઘટનાઓ ટળી જશે. એકબીજાના પૂર્વગ્રહોને બીજા પર થોપવાના ખોટા પ્રયાસોમાંથી પણ આ વચન બચાવી લેશે. બીજું વચન, તારા માટે તો ચાંદ-તારા તોડી લાવીશ અને તું જે કહે એ કરીશ વગેરે અવાસ્તવિક બકવાસોથી બંનેને બચાવશે.બાંધ્યા પગારમાં ઘર ચલાવવાનું હોય કે કરોડોપતિ માનવી હોય એકબીજાને જે ગમે એ બધું લાવી આપવું એ અશક્ય છે પણ હા, એકબીજા માટે સમય આપવો એમાં પૈસા ખર્ચાતા નથી અને અનેક પ્રલોભનોને બાજુ પર મૂકીને પણ પોતાના કુટુંબ માટે સમય કાઢવો એનું નામ જ શ્રેષ્ઠ જીવન!